**MATERSKÁ ŠKOLA, JILEMNICKÉHO 748/36, 922 07 VEĽKÉ KOSTOĽANY**

**POKYNY, PODMIENKY A ORGANIZÁCIA PREVÁDZKY MATERSKEJ ŠKOLY VEĽKÉ KOSTOĽANY DO KONCA ŠK.R.2019/2020**

**- aktualizácia k 15. 06. 2020 v súlade s usmernením ministra zo dňa 09. 06. 2020**

**Otvorenie prevádzky MŠ Veľké Kostoľany**

**do 17. 07. 2020**

**Prevádzka materskej školy bude prebiehať v troch skupinách a bude otvorená nasledovne:**

**od 6, 30 do 16, 30 hod.**

**Zákonný zástupca bol informovaný telefonicky v stredu dňa 10. 6. 2020 o uvoľnení počtu detí v skupine ( v súlade s vyhláškou pre MŠ), zisťoval sa záujem zákonného zástupcu o umiestnenie dieťaťa do MŠ.**

**Základné pokyny a usmernenia**

**- Deti sú naďalej rozdelené do troch skupín A, B, C.**

**- V skupinách môžu byť spolu aj deti, ktoré pred mimoriadnym prerušením prevádzky MŠ, kvôli prevencii nákazy COVID-19, neboli v spoločnej triede.**

**- Skupina A sa zdržiava v triede LIENOK, taktiež využíva iba vchod LIENOK**

**- Skupina B sa zdržiava v triede VEVERIČIEK, taktiež využíva iba vchod pri jedálni VEVERIČKY, SOVIČKY**

**- Skupina C sa zdržiava v triede SOVIČIEK, taktiež využíva iba vchod pri jedálni VEVERIČKY, SOVIČKY**

**- Deti už nemusia prichádzať a odchádzať s osobami, ktoré žijú s dieťaťom v spoločnej domácnosti, ak to bude súrodenec, musí byť starší ako 10 rokov. Podpisovanie Prehlásenia zákonného zástupcu o zdravotnom stave dieťaťa – Príloha č.6 sa ruší!**

**- Do MŠ prichádza len zdravé dieťa, učiteľka zabezpečuje každodenný ranný zdravotný filter a podľa vlastného uváženia aj meranie teploty bezdotykovým teplomerom.**

**V prípade: teploty nad 37,5 st. C, upchatý nos, sťažené dýchanie, hustý hlien, výtok z nosa, bolesť uší, hlavy, suchý dráždivý kašeľ, vlhký produktívny kašeľ, vracanie, riedka stolica, začervenalá koža, výražky, chrasty, prípadne iný príznak akútnej infekcie dýchacích ciest, učiteľka MŠ dieťa nepreberie!**

**Personálne zabezpečenie prevádzky MŠ**

**Ak pedagogický zamestnanec alebo nepedagogický zamestnanec má problém nastúpiť na riadny výkon práce v zmysle pracovnej zmluvy a tento problém spočíva v obave o zdravie (ak je táto opodstatnená) alebo objektívnej prekážke na jeho strane, môže sa so svojim zamestnávateľom dohodnúť na neprítomnosti v práci.**

**Vychádzajúc z možností, ktoré Zákonník práce ponúka, môže tento zamestnanec požiadať o:**

**• čerpanie dovolenky,**

**• home office, ak prácu podľa pracovnej zmluvy môže vykonávať aj z miesta mimo pracoviska,**

**• prekážku v práci na strane zamestnanca zo zdravotných dôvodov (napr. PN určená lekárom),**

**• resp. iná prekážku na strane zamestnanca podľa § 141 ods. 3 Zákonníka práce, ktorý ustanovuje, že: Zamestnávateľ môže poskytnúť zamestnancovi a) ďalšie pracovné voľno z dôvodov podľa odseku 2 s náhradou mzdy alebo bez náhrady mzdy, b) pracovné voľno z iných dôvodov ako podľa odseku 2 s náhradou mzdy alebo bez náhrady mzdy, c) pracovné voľno na žiadosť zamestnanca s náhradou mzdy alebo bez náhrady mzdy, pracovné voľno s náhradou mzdy, ktoré si zamestnanec odpracuje.**

**- Výchovno-vzdelávaciu činnosť zabezpečujú pedagogickí zamestnanci, ktorí nepatria do rizikovej skupiny z hľadiska ohrozenia ochorením COVID- 19 podľa harmonogramu.**

**- Ostatné činnosti v materskej škole (stravovanie, upratovanie) zabezpečia nepedagogickí zamestnanci, ktorí nepatria do rizikovej skupiny z hľadiska ohrozenia ochorením COVID- 19.**

**- K rizikovým skupinám patria:**

* **tehotné ženy,**
* **osoby staršie ako 60 rokov,**
* **osoby s pridruženými chronickými chorobami a s oslabenou imunitou (s cukrovkou, kardiovaskulárnym ochorením, chronickou respiračnou chorobou alebo s imunodeficientným syndrómom).**

**- V prípade, že zamestnanec z rizikovej skupiny začne vykonávať prácu na pracovisku, vyznačí túto skutočnosť v dotazníku o zdravotnom stave pred návratom do zamestnania.**

**- Prílohu č. 5 tvorí usmernenie k pracovnoprávnym aspektom po „otvorení materskej školy“.**

**Zákonný zástupca**

**- Zodpovedá naďalej za dodržiavanie hygienicko – epidemiologických opatrení pri sprevádzaní dieťaťa do materskej školy, počas pobytu v šatňovom/vstupnom priestore materskej školy a pri odvádzaní dieťaťa z materskej školy (nosenie rúšok, dezinfekcia rúk pri vchode).**

**- Dodržiava pokyny riaditeľa materskej školy, podmienky a organizáciu MŠ, ktoré upravuje tento dokument na obdobie od 1. 06. 2020 do 17. 07. 2020, je povinný sa s ním oboznámiť a podpísať, že súhlasí so všetkými uvedenými náležitosťami.**

**- Odovzdáva dieťa výhradne učiteľke, ktorá dieťa prevezme až po zmeraní teploty a na základe záveru ranného zdravotného filtra.**

**- Predkladá pri prvom nástupe dieťaťa do materskej školy, alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2).**

**- Rešpektuje zákaz nosenia hračiek a iného materiálu alebo pomôcok, sladkosti, stravy a pitia z domáceho prostredia do materskej školy.**

**- Zabezpečí náhradné rúško pre dieťa a umiestni ho do označenej skrinky dieťaťa v igelitovom vrecku. Ráno pred vstupom do triedy zloží dieťaťu rúško a vloží ho do obálky na vnútornej strane dvierok skrinky.**

**- V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje príslušnú učiteľku a riaditeľku MŠ.**

**- Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym hygienikom. Za týchto podmienok je dieťa zo školy vylúčené.**

**- Povinnosťou zákonného zástupcu bude aj zabezpečenie posteľnej bielizne ako je dané v nižšie uvedenom odseku „Opatrenia a organizácia prevádzky MŠ kvôli prevencii nákazy Covid-19“**

**Organizácia a obsah predprimárneho vzdelávania**

**- V závislosti od poveternostných podmienok sa prevažná väčšina aktivít s deťmi a pre deti organizuje v exteriéri, či už v areáli MŠ, alebo mimo, podľa uváženia učiteľky.**

**- Priestory areálu dvora materskej školy sa pre jednotlivé skupiny oddelia na sektory 1, 2, 3. Počas jedného dňa sa bude môcť zdržovať v jednotlivom sektore iba jedna skupina. Každodennú dezinfekciu sektorov v exteriéry školského dvora zabezpečí zriaďovateľ a skupiny sa budú striedať v sektoroch po dňoch. (1.deň:skupina A – sektor 1, skupina B – sektor 2, skupina C – sektor 3, 2.deň: skupina A – sektor 2, skupina B – sektor 3, skupina C – sektor 1, 3.deň: skupina A – sektor3, skupina B – sektor 1, skupina C – sektor 2, ostatné dni sa harmonogram opakuje)**

**- Pri pobyte v interiéri a v exteriéri materskej školy deti nemusia nosiť rúška. Nasadia si ich v exteriéry mimo areálu MŠ, napr. ak ide skupina na vychádzku.**

**- Materská škola do konca školského roku neorganizuje žiadne spoločné akcie – rozlúčky**

**s deťmi, besiedky, rozlúčky so školským rokom a iné hromadné podujatia,**

**- Dobrovoľná účasť detí v materskej škole neumožňuje materskej škole pokračovať vo vzdelávaní podľa školského vzdelávacieho programu. Materská škola sa ale v rámci možností bude ďalej zameriavať na rozvíjanie a upevňovanie kľúčových kompetencií detí potrebných pre úspešné zvládnutie vzdelávania v základnej škole.**

**- Zvýšenú pozornosť je potrebné venovať rozvíjaniu a upevňovanie hygienických návykov osobitne pred stravovaním a po príchode zvonku. Je potrebné dbať na to, aby si deti osvojovali návyk umývať si ruky efektívnym spôsobom, ktorý zamedzuje prenos nákazy. - V prílohe č. 3 sa nachádzajú vzory záznamov do triednej knihy**

**Opatrenia a organizácia prevádzky MŠ v rámci prevencie nákazy Covid- 19**

**- Pri ceste do materskej školy sa sprevádzajúce osoby a deti riadia opatreniami ÚVZ SR a pokynmi RÚVZ. - - Celkový čas zdržiavania sa osôb sprevádzajúcich deti do materskej školy vo vonkajších a vnútorných priestoroch materskej školy by sa mal obmedziť na čas nevyhnutného minima. - Sprevádzajúca osoba sa v priestoroch materskej školy pohybuje vždy v rúšku resp. v súlade s aktuálnymi hygienicko – epidemiologickými nariadeniami, a to hlavne za účelom odovzdania a vyzdvihnutia dieťaťa bez vstupovania do triedy. – Ráno deti, ktoré prídu v čase od 6, 30 hod. do 7, 00 hod. sa stretávajú v zbernej triede (trieda LIENOK) a popoludní rovnako v čase od 16, 00 hod. do 16, 30 hod.. – Žiadame rodičov, aby sa v priestoroch MŠ vnútorných aj vonkajších zbytočne nezhromažďovali a dodržiavali čas príchodu do 8, 00 hod. a popoludní do 16, 30 hod.. - Materská škola v spolupráci so zriaďovateľom, zabezpečí každodenný ranný zdravotný filter, preventívne ranné meranie teploty detí každej skupiny, dezinfekciu rúk pri vstupe do budovy dezinfekčným prostriedkom vhodne umiestneným. V prípade podozrenia na ochorenie (nielen na COVID – 19) dieťa nepreberie. - Zákonný zástupca predkladá pri prvom nástupe dieťaťa do materskej školy alebo po každom prerušení dochádzky v trvaní viac ako tri dni písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie (príloha č. 2). - Sprevádzajúca osoba zabezpečí umiestnenie rezervného rúška dieťaťa do jeho skrinky. - Dieťa si po prevzatí učiteľkou a po rannom filtri umyje ruky bežným spôsobom pod dohľadom učiteľky, ktorý je v súlade s aktuálnymi hygienicko – epidemiologickými nariadeniami. - Nepedagogický zamestnanec školy nosí rúško alebo ochranný štít. Pedagogickému zamestnancovi je odporučené nosiť rúško alebo ochranný štít pri výkone výchovno-vzdelávacieho procesu. - V miestnosti, kde sa zdržuje skupina, je zabezpečené časté a intenzívne vetranie. - Priestory materskej školy a hygienické zariadenia a priestory umyvární, ako aj hrové prvky v exteriéri sa dezinfikujú najmenej dvakrát denne a podľa potreby aj opakovane. - Osobitná pozornosť sa venuje dezinfikovaniu šatňových/vstupných priestorov, do ktorých vstupujú sprevádzajúce osoby; rovnako dezinfikovaniu dotykových plôch, kľučiek, vypínačov, zábradlí a ich okolia. - Toalety sú vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk. Poháriky, zubné pasty a zubné kefky sú u+skladnené a nepoužívajú sa. Textilné uteráky sa taktiež nebudú používať. – Priestory tried sa budú dezinfikovať aj germicídnymi žiaričmi. – Upratovačky sú informované a poučené o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov, predmetov a hračiek. - Smetné koše budú zabezpečené tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.) - Pitný režim v triedach bude zabezpečený ako obvykle – každé dieťa má svoj označený pohár, poháre sa budú v priebehu dňa dezinfikovať podľa potreby viackrát. – Pitný režim v exteriéry dvora MŠ bude zabezpečený do plastových pohárov, ktoré deti po jednom pití zahodia do koša. - V prípade, ak riaditeľka MŠ príjme dieťa, ktorého zákonná zástupkyňa je na MD, RD, bude umiestnené na poldenný pobyt v MŠ. - V spálni budú lehátka rozmiestnené s primeraným odstupom. – Posteľná bielizeň sa bude meniť 1x za týždeň, to znamená, že zákonný zástupca obdrží v piatok bielizeň domov na opratie a v pondelok je nutné priniesť bielizeň opratú a vyžehlenú.**

**Stravovanie**

**- Podľa miestnych podmienok MŠ, počtu detí a personálu je možné zabezpečovať školské stravovanie.**

**- Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu. Desiata a obed sa uskutočnia v jedálni po skupinách ako obvykle.**

**Desiata: skupina A a skupina B v čase od 8, 30 hod. a skupina C v čase od 9, 00 hod. Obed: skupina A a skupina B v čase od 11,30 hod. a skupina C v čase od 12,00 hod.. Olovrant: skupina A a skupina B v čase od 14,30 hod., skupina C v čase od 14,45 hod..**

**– Stravu vydáva personál spolu s čistým hygienicky baleným príborom. Deti si sami jedlo a pitie neodoberajú a neberú si ani príbory. S dokladaním jedál, nápojov a príborov vypomáha sprevádzajúci pedagogický zamestnanec v rámci výchovy a vzdelávania k stravovacím návykom. – Pri príprave jedál a pri vydávaní je nutné prísne dodržiavať bežné hygienické pravidlá, so všetkými všeobecnými povinnosťami a pokynmi ohľadom stravovania bude oboznámený personál školskej stravovne, prostredníctvom vedúcej školskej stravovne pri MŠ, a riaditeľkou MŠ podľa Usmernenie hlavného hygienika Slovenskej republiky k prevádzke školských stravovacích zariadení podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov.**

**Pri podozrení na COVID-19**

**- Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov materskej školy.**

**- Ak dieťa v priebehu dňa vykazuje niektorý z možných príznakov COVID-19, je nutné umiestniť ho do samostatnej miestnosti – triedy ŽABIEK a kontaktovať zákonných zástupcov, ktorí ho bezodkladne vyzdvihnú, učiteľka urobí záznam do zošita „Ranný filter“, popíše zdravotný stav dieťaťa s príznakmi a zákonný zástupca záznam a prevzatie dieťaťa podpíše. O podozrení na nákazu COVID – 19 materská škola informuje príslušný RÚVZ tak, ako je to v prípade iných infekčných ochorení.**

**- Ak sa u zamestnanca materskej školy objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa materskej školy a opustí materskú školu v najkratšom možnom čase s použitím rúška.**

**V prípade potvrdenia ochorenia**

**- Materská škola postupuje podľa usmernenia miestneho príslušného RÚVZ v Trnave.**

**Záver**

**Všetky ustanovenia tohto dokumentu, okrem tých, ktoré sú uvedené v rozhodnutí ministra, majú zaväzujúci charakter. Zriaďovateľ spoločne s materskou školou ich bude realizovať podľa svojich možností a o všetkých skutočnostiach bude informovať zákonných zástupcov detí obvyklým spôsobom. Zamestnanci MŠ prerokujú pokyny, organizáciu prevádzky MŠ počas mimoriadnej situácie COVID-19 na prevádzkovej porade pre prevádzkových zamestnancov a na Pedagogickej rade pre pedagogických zamestnancov. O zmenách a aktualizácii ku dňu 15. 06. 2020 boli informovaní riaditeľkou MŠ vo štvrtok 11. 06. 2020.**

**Tento dokument sa vzťahuje na základné prevádzkové podmienky materskej školy, Jilemnického 748/36, 922 07 Veľké Kostoľany, po dobu do trvania prevádzky MŠ v šk. roku 2019/2020, a potreby dodržiavania epidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov (príloha č. 5).**

**Tento dokument bol vypracovaný v súlade: - s Usmernením MŠVVaŠ SR – Organizácia a podmienky výchovy a vzdelávania materských škôl do konca školského roku 2019/2020 zo dňa 18. 05. 2020, 1.aktualizácia 22. 05. 2020, 2. aktualizácia 09. 06. 2020 - s Rozhodnutím MŠVVaŠ SR zo dňa 22. 05. 2020, aktualizácia 9. 06. 2020 - s Opatrením ÚVZ SR pri ohrození verejného zdravia zo dňa 22. 05. 2020 - s Usmernením hlavného hygienika Slovenskej republiky k prevádzke školských stravovacích zariadení podľa § 24 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov zo dňa 22. 05. 2020, - s Usmernením pre zariadenia školského stravovania, vydaným MŠVVaŠ SR 18. 05. 2020**

**Povinnosťou zákonného zástupcu, ktorého dieťa bude umiestnené v MŠ je, sa s týmto dokumentom oboznámiť, dostupný bude na webovej stránke MŠ od 26. 05. 2020, aktualizácia od 12. 06. 2020. Na túto skutočnosť bude upozornený pri telefonickom alebo mailovom kontakte, prípadne miestnym rozhlasom. Pri prvej návšteve MŠ svojím podpisom potvrdí, že porozumel všetkým uvedeným skutočnostiam, súhlasí s pokynmi, podmienkami a organizáciou prevádzky materskej školy do 17. 07. 2020.**

**Veľké Kostoľany, 11. 06. 2020**

**Vydala: Mgr. Monika Gajdošíková, riaditeľka MŠ ...........................................**

**Schválil: Mgr. Gilbert Liška, starosta obce Veľké Kostoľany ...........................................**

**Prílohy pre zamestnancov:**

**Príloha č. 1 Príloha č. 3 Príloha č. 5**

**Prílohy pre zákonného zástupcu:**

**Príloha č. 2 Príloha č. 6**